Áed Uaridnach mac Domnaill

Áed Uaridnach mac Domnaill (død 612) var  ifølge irske annaler og kongerekker overkonge av Irland fra dynastiet Uí Néill.Byrne (1973) Appendix 1 Han er også kjent som Áed Allán, men dette tilnavnet brukes først og fremst om hans etterkommer som levde over hundre år senere, Áed Allán mac Fergaile.

Áed var sønn av Domnall Ilchelgach (død 566) og bror til Eochaid (død 572), begge regnet som overkonger av Irland. Hans mor skal ha vært Bríg, datter av Archa mac Caírthind.Charles-Edwards, Áed Uaridnach mac Domnaill (d. 612) De tilhørte ætten Cenél nEógain i det nordlige Uí Néill. Áed var konge av Ailech og overhode for Cenél nEógain fra 604 til 612.

Colmán Rímid fra Cenél nEógain og Áed Sláine fra det sørlige Uí Néill skal ifølge kongelistene ha vært overkonger sammen fram til begge døde i 604, Áed Uaridach opptrer i kongelistene etter dem. Han er også oppført i den eldste kjente kongelisten Baile Chund. 

I 605 vant Áed en seier over kongen av Leinster, Brandub mac Echach (død 605) i slaget ved Slabra.Ulster-annalene 605.3, Tigernach-annalene 603.6 Brega hadde vært angrepet av Brandup flere ganger i tiden før dette- Tigernach-annalene plasserer dette toktet før begynnelsen av Áeds regjeringstid.Tigernach-annalene 603.6

Hvordan Áed døde er ikke kjent, men hans nekrologer i annalene framstiller det som om han ikke ble drept i kamp. Áeds slekt, kjent som Cenél maic Ercae etter Muirchertach Mac Ercae, kom nå noe i skyggen av Cenél Feradach ledet av Suibne Menns etterkommere. Ikke før Fergal mac Máele Dúin på 700-tallet ble noen av hans etterkommere ovekonger, selv om sønnen Máel Fithrich mac Áedo (død 630) også var konge av Ailech.

Referanser

Kilder






Kategori:Irske overkonger
Kategori:Nordlige Uí Néill
Kategori:Fødsler på 500-tallet
Kategori:Dødsfall i 612